आयडहो
आयडहो (अंग्रेज़ी: Idaho; /ˈaɪdəhoʊ/) संयुक्त राज्य अमेरिका के प्रशांत पश्चिमोत्तर क्षेत्र में एक राज्य है। इसके पूर्व और पूर्वोत्तर में मोन्टाना है, पूर्व में वायोमिंग, दक्षिण में नेवाडा और यूटा, और पश्चिम में वाशिंगटन और औरिगन। पूर्व की तरफ इसकी सीमा कनाडा के ब्रिटिश कोलंबिया प्रांत को भी छूती है। इसकी आबादी करीब 18 लाख है और इसका क्षेत्र 83,570 वर्ग मील (216,400 कि॰मी2) है, जिसकी वजह से यह संयुक्त राज्य में 14वाँ सबसे बड़ा, 13वाँ सबसे आबाद, और आबादी के मामले में 7वाँ सबसे कम घनत्व वाला राज्य है। इसका सबसे बड़ा शहर है बोइस। आयडहो में हज़ारों सालों से स्थानीय लोग रहते थे। 19वीं सदी के शुरुआत में इसे औरिगन क्षेत्र का हिस्सा माना गया था, जो कि ब्रिटिश साम्राज्य तथा संयुक्त राज्य के बीच विवादित था। यह 1846 के औरिगन समझौते के साथ आधिकारिक रूप से संयुक्त राज्य का हिस्सा बन गया। 1863 में इसे एक अलग क्षेत्र के रूप में संगठित किया गया, जिससे पहले यह कुछ समय के लिए वाशिंगटन और औरिगन क्षेत्रों का हिस्सा था। 3 जुलाई 1890 को इसे संघ में शामिल किया गया, जिससे यह संयुक्त राज्य का 43वाँ राज्य बना।